ಮೈಸೂರಿನಲ್ಲಿ ಶುರುವಾಯ್ತು ನೈಟ್ರೋಜನ್ ಐಸ್ ಕ್ರೀಂ ಹಾವಳಿ!

ಮೈಸೂರು: ನಗರದಲ್ಲಿ ಅಪಾಯಕಾರಿ ಕಿಕಿ ಡ್ಯಾನ್ಸ್ ಹಾವಳಿಯ ಬೆನ್ನಲ್ಲೇ ಇದೀಗ ನೈಟ್ರೋಜನ್ ಐಸ್ ಕ್ರೀಮ್ ಪಾರ್ಲರ್ ಹಾವಳಿಯ ಆತಂಕ ಮೈಸೂರಲ್ಲಿ ಸೃಷ್ಟಿಯಾಗಿದೆ.

ನಗರದಲ್ಲಿ ನೈಟ್ರೊಜೆನ್ ಐಸ್ ಕ್ರೀಮ್ ಪಾರ್ಲರ್ ಗಳು ತಲೆ ಎತ್ತಿವೆ. ದೇಶದಲ್ಲಿ ನೈಟ್ರೋಜನ್ ಐಸ್ ಕ್ರೀಮ್ ಬ್ಯಾನ್ ಆಗಿದ್ದರೂ ಮೈಸೂರಿನಲ್ಲಿ ಮಾತ್ರ ಇದರ ಹವಾ ಬಲು ಜೋರಾಗಿದೆ. ಹೀಗಾಗಿ ನೈಟ್ರೋಜನ್ ಐಸ್ ಕ್ರೀಮ್ ಪಾರ್ಲರ್ ವಿರುದ್ಧ ಸಮಗ್ರ ಕರ್ನಾಟಕ ರಕ್ಷಣಾ ವೇದಿಕೆ ಧ್ವನಿ ಎತ್ತಿದೆ.

ಮೈಸೂರಿನ ಜಯಲಕ್ಷ್ಮೀಪುರಂನ ಕಾಳಿದಾಸ ರಸ್ತೆಯಲ್ಲಿರುವ ಮೈನಸ್ 21 ಡಿಗ್ರಿ ಕೆಫೆ ಬಳಿ, ಕಾರ್ಯಕರ್ತರು ತಮ್ಮ ಆಕ್ರೋಶ ವ್ಯಕ್ತಪಡಿಸಿದ್ದಾರೆ. ಮನುಷ್ಯನ ಆರೋಗ್ಯಕ್ಕೆ ಮಾರಕವಾಗಿರುವ ಡ್ರಾಗನ್ ಬ್ರೀತ್ ಐಸ್ ಕ್ರೀಮ್ ಇದಾಗಿದ್ದು, ಅಕ್ರಮವಾಗಿ ನಡೆಸುತ್ತಿರುವ ಇಂತಹ ಐಸ್ ಕ್ರೀಂ ಪಾರ್ಲರ್ ವಿರುದ್ಧ ಕಾನೂನು ಕ್ರಮ ಕೈಗೊಳ್ಳುವಂತೆ ಸಂಘಟನೆ ಆಗ್ರಹಿಸಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictvnews